पत्नी ने कहा- उन्हें सच बोलने की सजा मिली; 700 से ज्यादा दिनों से जेल में बंद
Documentary on Vladimir Putin's opponent Alexei Navalny wins Oscar Award अलेक्सी नेवलनी पर बनी डॉक्यूमेंटरी ने ऑस्कर अवॉर्ड जीता है। इस डॉक्यूमेंटरी का नाम 'नेवलनी' है। रविवार को हुई सेरेमनी के दौरान इसे  बेस्ट डॉक्यूमेंटरी का खिताब मिला।
रूस के राष्ट्रपति व्लादिमिर पुतिन के विरोधी अलेक्सी नेवलनी पर बनी डॉक्यूमेंट्री ने ऑस्कर अवॉर्ड जीता है। इस डॉक्यूमेंट्री का नाम 'नेवलनी' है। रविवार को हुई सेरेमनी के दौरान इसे बेस्ट डॉक्यूमेंट्री का खिताब मिला।
अवॉर्ड को रिसीव करने के लिए डॉक्यूमेंट्री के डायरेक्टर डेनियल रोहर और नेवलनी की पत्नी युलिया नवलनया स्टेज पर पहुंचीं। इस दौरान युलिया ने भावुक होते हुए कहा- मेरे पति जेल में हैं केवल इसलिए कि उन्होंने सच कहा और लोकतंत्र को बचाने की कोशिश की। मैं उस दिन का इंतजार कर रही हूं जिस दिन तुम और हमारा देश आजाद होंगे।
नेवलनी पर बनी डॉक्यूमेंटरी में क्या है?
अमेरिकी कंपनी CNN और HBO ने मिलकर ये डॉक्यूमेंट्री बनाई थी। इसमें साइबेरिया में नेवलनी पर हुए जानलेवा हमले से लेकर उनके रूस जाने और वहां गिरफ्तार होने की कहानी है।
डॉक्यूमेंट्री में नेवलनी के रूस में लोकतंत्र लाने और पुतिन के खिलाफ संघर्ष और इस दौरान झेली गई परेशानियों को दिखाया गया है। 2020 में नेवलनी पर जहरीले नर्व एजेंट से हमला हुआ था। माना गया था कि ये रूस की सरकार ने करवाया था।
कैसे चुने जाते हैं ऑस्कर विनर
अकैडमी ऑफ मोशन पिक्चर्स आर्ट्स एंड साइन्सेज वो ग्रुप है, जो ऑस्कर देता है। इसमें फिल्म इंडस्ट्री के करीब 10000 से ज़्यादा मेम्बर्स होते हैं। जो 17 अलग-अलग विभागों में बांटे जाते हैं। इन सभी मेंबर्स के लिए जरूरी है कि ये किसी न किसी तरह फिल्मों के बिजनेस से जुड़े हुए हों। इनमें से लगभग 9600 वोट करने के लिए एलिजिबल होते हैं। अकैडमी मेम्बर्स में से ज्यादातर लोग यूएस से होते हैं। इस समय 40 के करीब अकैडमी के सदस्य इंडिया से हैं।
अब यहां एक दिलचस्प बात है कि अकैडमी में कोई भी फिल्म का जानकार मेम्बर नहीं बन सकता है। इसके लिए मेम्बर को फिल्म आर्टिस्ट होना चाहिए, साथ ही वो ऐसा व्यक्ति होने चाहिए जो थिएटर में रिलीज हुई फिल्मों के प्रोडक्शन में जुड़ा रहा हो।
डॉक्यूमेंटरी और फीचर फिल्मों को कैसे नॉमिनेट किया जाता है?
मानिए एक देश से एक फिल्म भेजी गई। इसमें इंडिपेंडेंट कैटेगरी भी होती है। अकैडमी सभी ब्रांचेज के सदस्यों को इस इन्टरनेशनल फीचर की कैटगरी में वोट करने की अनुमति देता है। सदस्य फिल्में देखकर हर फिल्म को अपना स्कोर देते हैं। इसके जरिए फिल्में पहले शॉर्टलिस्ट की जाती हैं। फाइनल नॉमिनीज के लिए वो सदस्य ही वोट कर सकते हैं, जिन्होंने सभी डॉक्यूमेंट्री या फिल्में देखी हैं। इसके बाद सबसे ज्यादा वोट हासिल करने वाली फिल्मों को अवॉर्ड के लिए चुना जाता है।